
TEXT UȘOR DE ÎNȚELES

POARTA SĂRUTULUI

Poarta Sărutului se află în Târgu Jiu, un oraș din România.
Ea face parte din Calea Eroilor.
Este făcută din piatră.
Poarta are doi stâlpi mari.
Deasupra lor se află o bucată mare de piatră.
Pe poartă se repetă același semn.
Semnul pornește de la imaginea a doi oameni care se sărută.
Brâncuși a lucrat mulți ani cu ideea de „sărut”.
Cu timpul, el a folosit tot mai puține detalii.

	CUVÂNT NOU: POARTA
O poartă este un loc prin care putem intra sau ieși.
Poarta poate fi deschisă într-un gard sau într-un zid.
Sursă fotografie:
Wikimedia Commons - poartă tradițională din Mara, Maramureș:
https://commons.wikimedia.org/wiki/File:Mara1.jpg

